Overvoksning efter Længdesaar hos Lærk og andre Træer. 627 
Overgangen fra det udprægede Kallusvæv til Veddet sker 
hos Løvtræerne i mange Tilfælde paa den Maade, eller rettere 
sagt, Overgangsvævet viser sig under den Skikkelse, at der 
lige som trækker sig Striber af Ved ind i Kallus-Parenkymet ; 
efterhaanden bliver Vedstriberne bredere og det kalløse Paren- 
kym optræder som smallere Striber, indtil det tilsidst antager 
Karakteren af Marvstraaler. Dette kan varieres påa mange 
Maader. 
Der er en stor Forskel paa. hvor vidt en Overvoksning 
naar i det første Aar efter at Beskadigelsen har fundet Sted, 
og det er her ikke alene Artens Tilbøjelighed til langsommere 
eller hurtigere Vækst, det kommer an paa, men ogsaa den 
mer eller mindre kraftige Udvikling, hvori Individet befinder 
sig. Illustrationer hertil kan let findes i Naturen, men det 
skal jeg ikke komme nærmere ind paa her. 
Jeg skal endnu her tillade mig at anbringe en lIagttagelse 
over en Euonymus europæus, fordi det Forhold, der skal nævnes, 
afgiver et godt Eksempel paa en Stængel, der paa en dobbelt 
Maade har reageret paa en Længdebeskadigelse. Den paa- 
gældende Stængel er taget i Maj 1901; den var nedliggende 
paa Jorden og har i de første 5 Aar udviklet 3 smalle og 2 
brede Aarringe. Fem Aar gammel er den blevet beskadiget 
saaledes, at Veddet paa den ene Side er fjernet helt ind til 
Marven. I det 6. Aar er der udviklet Kallus fra Saarets Rande, 
der efter 1 eller mulig 2 Aars Forløb — det var meget van- 
skeligt at afgøre — endnu var langt fra at naa sammen; og 
den gør Indtryk af, at der vilde være kommet en større 
Lacune i Veddet, om Randen havde faaet Lov til at lukke 
sig (smlgn. Fig. 8 4). 
auf die Teilung, Anordnung und Ausbildung der Zellen, Inaugural-Disser- 
tation, Sondershausen 1885, i hvilken bl. a. ogsaa Forhold af samme Natur 
som nogle af disse omtales. Jeg skal navnlig henlede Opmærksomheden 
paa Tavle 3, Fig. 21 og 22 med tilhørende Forklaring i Teksten, der netop 
gaar ud paa at anskueliggøre lignende Forhold som flere af mine Figurer. 
De paagældende Figurer hos Hoffmann er efter Overvoksning hos Hassel. 
11 
